**Likumprojekta "Eiropas Biroja krāpšanas apkarošanai atbalsta likums" sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Eiropas biroja krāpšanas apkarošanai atbalsta likums" (turpmāk – likumprojekts) izstrādāts, lai nodrošinātu efektīvu atbalstu Eiropas Birojam krāpšanas apkarošanai (turpmāk – OLAF) tā veiktajās administratīvajās izmeklēšanās[[1]](#footnote-2), ar mērķi aizsargāt Eiropas Savienības (turpmāk – ES) finanšu intereses pret krāpšanu, korupciju un citām nelikumīgām darbībām. Likumprojektā ir nodefinētas Kompetentās iestādes atbalsta sniegšanai OLAF tiesības un pienākumi.Likumprojekts stāsies spēkā vispārējā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | **Likumprojekta izstrāde nepieciešama, lai nodrošinātu** Eiropas Parlamenta un Padomes 2013. gada 11. septembra Regulā (ES, Euratom) Nr. 883/2013 par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 ( turpmāk ­– Regula 883/2013) un Padomes 1996. gada 11. novembra (Euratom, EK) Regulā Nr. 2185/96 par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām (turpmāk ­– Regula 2185/96) **dalībvalstij uzlikto pienākumu sniegt atbalstu OLAF veiktajās administratīvajās izmeklēšanās**. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulā 883/2013 ir nostiprinātas OLAF pilnvaras veikt administratīvās izmeklēšanas ES finanšu interešu aizsardzības nolūkā. No Regulas 883/2013 izriet OLAF tiesības pieprasīt dokumentus un informāciju, pieņemt personu paskaidrojumus, veikt pārbaudes uz vietas uzņēmumu telpās, kā arī citas darbības, ja tās nepieciešamas administratīvās izmeklēšanas ietvaros. Papildus Regulai 883/2013, veicot pārbaudes uz vietas uzņēmumu telpās, tiek piemērota Regula 2185/96.Regulas 883/2013 un 2185/96 nosaka, ka OLAF izmeklētāji, veicot pārbaudes uz vietas dalībvalstīs, darbojas ar tādiem pašiem nosacījumiem kā nacionālo kompetento iestāžu darbinieki un gadījumos, ja uzņēmums nepakļaujas veiktajai OLAF pārbaudei, dalībvalstu kompetentās iestādes sniedz nepieciešamo atbalstu, lai OLAF izmeklētāji varētu efektīvi veikt savas pārbaudes.Lai arī regulas ir tieši piemērojami normatīvie akti, atsevišķi aspekti ir atrisināmi nacionālā līmenī. Latvijā netiek veikta “administratīva izmeklēšana”, kāda tā ir paredzēta Regulā 883/2013 un Regulā 2185/96, līdz ar to nepastāv normatīvais regulējums, kas būtu piemērojams, sniedzot atbalstu OLAF veiktajās administratīvajās izmeklēšanās. Attiecīgi nav noteikta arī Kompetentā iestāde, kas sniedz nepieciešamo atbalstu, lai OLAF izmeklētāji varētu efektīvi pildīt savus uzdevumus. Saskaņā ar Ministru kabineta 2002.gada 11.septembra rīkojumu Nr. 495 "Par kontaktiestādes noteikšanu sadarbībai ar OLAF - Eiropas Krāpšanas apkarošanas biroju" Finanšu ministrija (turpmāk – FM) pilda kontaktiestādes funkciju sadarbībai ar OLAF jeb Regulas 883/2013 3. panta 4. punktā norādīto Krāpšanas apkarošanas koordinācijas dienesta (turpmāk - AFCOS) funkciju. Līdz ar to, FM šobrīd sniedz atbalstu OLAF administratīvajās izmeklēšanās un ir secinājusi, ka nacionālā normatīvā regulējuma neesamība liedz pilnībā izpildīt Regulā 883/2013 un Regulā 2185/96 dalībvalstij uzlikto pienākumu nodrošināt atbalstu OLAF. FM AFCOS nav noteiktas tiesības piedalīties OLAF veiktajās pārbaudēs vai nodrošināt efektīvu OLAF izmeklēšanu norisi, ja uzņēmums nepakļaujas OLAF pārbaudei. Lai arī AFCOS pilda kontaktiestādes funkciju, nav noteiktas AFCOS tiesības pieprasīt informāciju no personām, informāciju Kontu reģistrā vai no kredītiestādēm.Lai noregulētu minēto jomu, AFCOS Stratēģijā un pasākumu plānā[[2]](#footnote-3) tika paredzēts izstrādāt Administratīvās sadarbības līgumu (turpmāk - ACA) ar OLAF. ACA izstrādei tika izveidota darba grupa un rezultātā sagatavots ACA projekts, taču OLAF politikas maiņas dēļ ACA netika parakstīts.Secīgi, AFCOS padome[[3]](#footnote-4) nolēma, ka Regulas 883/2013 un Regulas 2185/96 pilnvērtīgai piemērošanai nacionālā līmenī visefektīvāk un lietderīgāk būtu izstrādāt atsevišķu Regulas atbalsta likumu. **Ar likumprojektu tiks nostiprinātas FM tiesības un pienākumi kā Kompetentajai iestādei atbalsta sniegšanai OLAF**, tai skaitā nostiprinātas FM tiesības (pēc OLAF pieprasījuma) pieprasīt dokumentus un citu informāciju (tai skaitā informāciju Kontu reģistrā un no kredītiestādēm) un piedalīties pārbaudēs uz vietas uzņēmumos, kā arī piedalīties sanāksmēs ar nacionālajām institūcijām. Papildus plānots paredzēt FM tiesības Administratīvā procesa likumā (turpmāk – APL) noteiktajā kārtībā pieņemt lēmumu par tiesiska pienākuma uzlikšanu un tā piespiedu izpildi, lai nodrošinātu efektīvu informācijas saņemšanu, kā arī pārbaužu veikšanu uz vietas uzņēmumos. Saskaņā ar APL 76. panta otro daļu, minēto FM lēmumu bez apstrīdēšanas procedūras varēs pārsūdzēt Administratīvajā rajona tiesā. Likumprojekts paredz, ka lēmuma pārsūdzība neapturēs tā darbību. |
| 3. | Projekta izstrādē iesaistītās institūcijas un publiskas personas kapitālsabiedrības | Ar FM 2019. gada 29. aprīļa rīkojumu Nr. 121 tika izveidota darba grupa likumprojekta izstrādei, kuras sastāvā ietilpst pārstāvji no FM, Valsts ieņēmumu dienesta, Valsts policijas, Vides aizsardzības un reģionālas attīstības ministrijas, Labklājības ministrijas, Iekšlietu ministrijas, Zemkopības ministrijas, Centrālās finanšu un līgumu aģentūras, Lauku atbalsta dienesta un Tieslietu ministrijas. |
| 4. | Cita informācija | ES šobrīd notiek diskusijas par Regulas 883/2013 grozījuma projekta saturu, kura viens no mērķiem ir stiprināt OLAF administratīvo izmeklēšanu efektivitāti. To iecerēts panākt nosakot skaidru dalībvalsts pienākumu sniegt atbalstu OLAF administratīvajās izmeklēšanās gadījumos, ja persona nepakļaujas OLAF veiktajai pārbaudei. Savukārt, dalībvalstij jāizveido procedūra kā šo atbalstu sniegt. Papildus Regulas 883/2013 grozījumos plānots uzsvērt to, ka OLAF ir tiesības saņemt arī bankas kontu informāciju. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Likumprojekts noteiks Kompetentās iestādes tiesības un pienākumus, sniedzot atbalstu OLAF. Likumprojekts attieksies uz Regulā 883/2013 un Regulā 2185/96 noteiktajām mērķa grupām, t.i., jebkuru fizisku vai juridisku personu, tai skaitā personālsabiedrību (turpmāk – privātpersona), kā arī valsts vai pašvaldību institūciju, kuras rīcībā atrodas vai varētu atrasties dokumenti vai informācija, kas nepieciešama OLAF administratīvās izmeklēšanas ietvaros, vienlaicīgi nosakot privātpersonu pienākumu sadarboties un sniegt nepieciešamo informāciju vai nodrošināt piekļuvi uzņēmuma telpām ne tikai OLAF izmeklētājiem (kā tas paredzēts Regulā 883/2013 un Regulā 2185/96), bet arī Kompetentajai iestādei, lai nodrošinātu nepieciešamā atbalsta sniegšanu OLAF.Gadījumā, ja privātpersona nesniegs informāciju vai atteiks sadarbību OLAF administratīvās izmeklēšanas ietvaros, Kompetentā iestāde varēs pieņemt lēmumu par tiesiska pienākuma uzlikšanu un tā piespiedu izpildi APL noteiktajā kārtībā. |
| 2. | Tiesiskā regulējuma ietekme uz tautsaimniecību un administratīvo slogu | Privātpersonu, kā arī valsts vai pašvaldību pienākums sadarboties ar OLAF ir noteikts Regulā 883/2013 un Regulā 2185/96, līdz ar to papildus administratīvais slogs netiks radīts. Likumprojekts paredz Kompetentās iestādes tiesības (pēc OLAF pieprasījuma) pieprasīt informāciju Kontu reģistrā kā arī no kredītiestādēm, tādējādi **kredītiestādēm radīsies papildus pienākums sniegt minēto informāciju.**  |
| 3. | Administratīvo izmaksu monetārs novērtējums | Paredzams, ka informācijas pieprasījumu skaits kredītiestādēm gada ietvaros varētu būt no 1-5 gadījumiem, kas radītu nebūtiskas administratīvās izmaksas. |
| 4. | Atbilstības izmaksu monetārs novērtējums | *Likumprojekts šo jomu neskar* |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  *Likumprojekts šo jomu neskar* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | *Likumprojekts šo jomu neskar* |
| 8. Cita informācija | Likumprojektā paredzēto Kompetentās iestādes pienākumu izpilde notiks FM esošā finansējuma ietvaros. Sadarbība ar citām valsts un pašvaldību institūcijām notiks to kompetences ietvaros. Piemēram, nepieciešamības gadījumā (ja privātpersonas nepakļaujas OLAF pārbaudei uz vietas, nenodrošina piekļuvi uzņēmuma dokumentiem vai telpām) Kompetentai iestādei efektīva atbalsta sniegšanas nolūkā ir tiesības pieaicināt Valsts vai pašvaldības policiju saskaņā ar likumā “Par policiju” noteikto.Novērojams, ka OLAF veiktās administratīvās izmeklēšanas, tai skaitā pārbaudes uz vietas Latvijas Republikā, kļūst biežākas, bet to skaits nav tik ievērojams, lai radītu būtisku ietekmi valsts vai pašvaldību budžetu (tā piemēram, OLAF organizatoriskās tikšanās ar nacionālajām institūcijām un pārbaudes uz vietas uzņēmumos Latvijas Republikas teritorijā notikušas: 2017- nav notikušas; 2018- 5 reizes; 2019 (līdz 01.08.2019.) – 2 reizes. Ņemot vērā augstākminēto, papildus ietekme uz valsts vai pašvaldību budžetu netiek prognozēta. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | Lai nodrošinātu, ka Kompetentajai iestādei atbalsta sniegšanai OLAF ir tiesības pieprasīt informāciju Kontu reģistrā un no Kredītiestādēm nepieciešami grozījumi:1. Kontu reģistra likuma 6. pantā, nosakot Finanšu ministriju kā subjektu, kam ir tiesības pieprasīt informāciju Kontu reģistrā;
2. Kredītiestāžu likuma 63. pantā, paredzot Finanšu ministrijai tiesības pieprasīt no kredītiestādēm kontu informāciju OLAF pieprasījumā norādītajā apjomā.
 |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 883/2013 un Regula 2185/96 |
| 2. | Citas starptautiskās saistības | *Likumprojekts šo jomu neskar* |
| 3. | Cita informācija | Regula 883/2013 paredz, ka OLAF pilnvaru realizēšanai dalībvalstīs jāpiemēro attiecīgais nacionālais regulējums, un tas jo īpaši skar pārbaudes uz vietas un digitālās kriminālistikas operācijas, kas veiktas dalībvalstu teritorijā. Latvijas Republikas normatīvajos aktos nav noregulēta administratīvā izmeklēšana, kāda tā paredzēta Regulās 883/2013 un 2185/96, līdz ar to nav noteikta Kompetentā iestāde atbalsta sniegšana OLAF, kā arī nav noteiktas kompetentās iestādes tiesības un pienākumi. Šobrīd ES līmenī norisinās diskusijas par Regulas 883/2013 grozījumu projektu, kura viens no mērķiem ir uzlabot OLAF izmeklēšanu efektivitāti dalībvalstīs, nosakot skaidrāku nosacījumus atbalsta sniegšanai OLAF.Ar likumprojektu tiks aizpildīta Regulā 883/2013 un Regulā 2185/96 ietvertā rīcības brīvības attiecībā uz to, kādā veidā nacionālā līmenī tiek sniegts atbalsts OLAF veiktajās administratīvajās izmeklēšanās. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi tika publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis", kā arī normatīvais akts tiks ievietots bezmaksas normatīvo aktu datu bāzē [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019.gada 3.jūnijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”, adrese:[https://www.fm.gov.lv/lv/sabiedribas\_lidzdaliba/ tiesibu\_aktu\_projekti/valsts\_budzeta\_politika#project570](https://www.fm.gov.lv/lv/sabiedribas_lidzdaliba/%20tiesibu_aktu_projekti/valsts_budzeta_politika#project570)un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Viedokļi tiks apkopoti pēc atzinumu saņemšanas par Valsts sekretāru sanāksmē izsludināto likumprojektu. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Finanšu ministrija.Valsts un pašvaldību institūcijas tiks iesaistītas savas kompetences ietvaros, ja to rīcībā atradīsies informācija, kas varētu būt nepieciešama OLAF veikto administratīvo izmeklēšanu ietvaros vai būs nepieciešams to atbalsts OLAF administratīvo pārbaužu laikā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Likumprojektā noteikts, ka Finanšu ministrija pilda Kompetentās iestādes funkciju atbalsta sniegšanai OLAF. Līdz ar to Finanšu ministrijas pilnvaras tiek paplašinātas ar tiesībām (pēc OLAF pieprasījuma):1) piedalīties un sniegt atbalstu OLAF izmeklētāju veiktajās pārbaudēs uz vietas Latvijas Republikā;2) piedalīties un sniegt atbalstu OLAF sanāksmēs ar valsts vai pašvaldību institūcijām, tai skaitā ar tiesībaizsardzības iestādēm;3) pieprasīt un bez maksas noteiktajā apjomā un formā saņemt no privātpersonām, valsts un pašvaldību institūcijām un amatpersonām informāciju, dokumentus vai to kopijas un citus materiālus, tostarp ierobežotas pieejamības informāciju, kas attiecas uz OLAF veikto administratīvo izmeklēšanu;4) pieprasīt informāciju Kontu reģistrā un no kredītiestādēm.Papildus plānots Kompetentajai iestādei noteikt tiesības APL noteiktajā kārtībā uzlikt personai tiesisku pienākumu un piespiedu naudu, ja attiecīgā persona nesadarbojas OLAF administratīvās izmeklēšanas ietvaros. Jauno uzdevumu izpildei nav nepieciešami papildus cilvēkresursi. |
| 3. | Cita informācija | Nav |

Finanšu ministrs J. Reirs

Dolgais

67083821, inese.dolgais@fm.gov.lv

1. Saskaņā ar Regulas 883/2013 2.panta 7.apakšpunktu “Administratīvā izmeklēšana” ir visas inspekcijas, pārbaudes un citi pasākumi, ko OLAF veic saskaņā ar Regulas 883/2013 3. un 4. pantu, lai sasniegtu Regulas 883/2013 1. pantā izklāstītos mērķus un lai vajadzības gadījumā konstatētu izmeklējamo darbību nelikumību; minētā izmeklēšana neietekmē dalībvalstu kompetento iestāžu pilnvaras ierosināt kriminālprocesu [↑](#footnote-ref-2)
2. Ministru Kabineta 16.01.2017. rīkojums Nr. 26 “ Par Eiropas Savienības finanšu interešu aizsardzības koordinācijas dienesta (AFCOS) darbības stratēģiju un pasākumu plānu 2017. - 2019. gadam” [↑](#footnote-ref-3)
3. Vairāk informācijas šeit: <https://www.fm.gov.lv/lv/sadalas/es_un_es_budzets/es_finansu_interesu_aizsardziba/afcos_padome/> [↑](#footnote-ref-4)